**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**Ո Ր Ո Շ ՈՒ Մ**

\_\_\_\_\_\_\_\_\_\_\_\_\_ 2021 թվականի N \_\_\_\_\_\_ - Ն

 **ԲՈՒԺԱՇԽԱՏՈՂՆԵՐԻ ՌԵԳԻՍՏՐԻ ՁԵՎԱՎՈՐ­ՄԱՆ ԵՎ ՎԱՐՄԱՆ ԿԱՐԳԸ ՀԱՍՏԱՏԵԼՈՒ ՄԱ­ՍԻՆ**

Հիմք ընդունելով «Բնակչության բժշկական օգնության և սպասարկման մասին» օրենքի 9-րդ հոդվածի 2-րդ մասը՝ Կառավարությունը որոշում է.

1. Հաստատել բուժաշխատողների ռեգիստրի ձևավորման և վարման կարգը` համաձայն` Հավելվածի:

2. Սույն որոշումն ուժի մեջ է մտնում 2023 թվականի հունիսի 1-ից:

**Հավելված**

**Կառավարության 2021 թվականի
\_\_\_\_\_\_\_\_\_\_\_\_\_\_-ի N \_\_\_\_\_\_\_ Ն որոշման**

**ԿԱՐԳ**

**ԲՈՒԺԱՇԽԱՏՈՂՆԵՐԻ ՌԵԳԻՍՏՐԻ ՁԵՎԱՎՈՐ­ՄԱՆ ԵՎ ՎԱՐՄԱՆ**

1. Սույն կարգով կարգավորվում են բուժաշխատողների ռեգիստր (այսուհետ` ռեգիստր) ձևավորելու և վարելու հետ կապված հարաբերությունները:
2. Բուժաշխատողների ռեգիստրըառողջապահության ոլորտում բժշկական և հարբժշկական կրթություն ունեցող մասնագետների, ինչպես նաև կլինիկական օրդինատորների վերաբերյալ տեղեկատվություն պարունակող տվյալների բազա է:
3. Ռեգիստրի ձևավորումն իրականացվում է երկու եղանակով` մուտքագրման և ինքնաշխատ:
4. Ռեգիստրում տվյալների մուտքագրումը իրականացվում է բուժաշխատողի կամ բժշկական օգնություն և սպասարկում իրականացնող` Հայաստանի Հանրապետության օրենսդրությամբ սահմանված կարգով լիցենզավորված անհատ ձեռնարկատիրոջ կամ իրավաբանական անձի (այսուհետ՝ գործատու) կողմից:
5. Ինքնաշխատ եղանակով տվյալները ստացվում են տվյալների հետևյալ բազաներից` ՀՀ Պետական եկամուտների կոմիտեի «Հարկատու-3», ՀՀ ոստիկանության «Բնակչության պետական ռեգիստր», ՀՀ արդարադատության նախարարության քաղաքացիական կացության ակտերի գրանցման գործակալության «Ազգակցական կապերի համակարգ», ՀՀ Կրթության, գիտության, մշակույթի և սպորտի նախարարության «Կրթության կառավարման տեղեկատվական միասնական համակարգ»:
6. Բուժաշխատողը կամ գործատուն իրականացնում են տվյալների մուտքագրում կամ թարմացում՝ աշխատանքային կարգավիճակի փոփոխության դեպքում, երեք աշխատանքային օրվա ընթացքում:
7. Ռեգիստրում ինքնաշխատ եղանակով հավաքագրվող տվյալների թարմացումն իրականացվում է ամիսը մեկ անգամ:
8. Ռեգիստրը ձևավորվում է բուժաշխատողների վերաբերյալ հետևյալ տվյալներից.
9. Անձնական տվյալներ՝

ա. անուն, ազգանուն, հայրանուն.

բ. լուսանկար.

գ. հանրային ծառայությունների համարանիշ կամ հանրային ծառայությունների համարանիշ չունենալու մասին տեղեկանքի համարը.

դ. անձը հաստատող փաստաթղթի համար.

ե. ծննդյան օր, ամիս, տարի.

զ. սեռ.

է. քաղաքացիություն.

ը. գրանցման հասցե (մարզ, փոստային ինդեքս, քաղաք/գյուղ, փողոց շենք/տուն).

թ. բնակության վայր (մարզ, փոստային ինդեքս, քաղաք/գյուղ, փողոց շենք/տուն).

ժ. հեռախոսահամար  բջջային, ֆիքսված, կոնտակտային.

ժա. էլեկտրոնային փոստի հասցե.

ժբ. ամուսնական կարգավիճակ.

ժգ. ռեգիստրում գրանցված բուժաշխատողի մահվան դեպքում` մահվան օր, ամիս, տարի.

ժդ. Հայաստանի Հանրապետությունից հեռանալու օր, ամիս, տարի.

ժե. բուժաշխատողի` Հայաստանի Հանրապետությունից երեք և ավելի ամիս ժամկետով բացակայելու դեպքում` բացակայության ժամկետներ.

ժզ. լեզուների իմացություն:

1. Կրթության վերաբերյալ տվյալներ՝

ա. կրթության տեսակը` մասնագիտական և (կամ) հարբժշկական, բարձրագույն և հետբուհական կամ միջին մասնագիտական (նախնական արհեստագործական), նեղ մասնագիտացման վերաբերյալ տվյալներ, տրամադրված շարունակական մասնագիտական զարգացման հավաստագրի սերիան և համարը, գործողության ժամկետը.

բ. ուսումնական հաստատության անվանումը, հաշվառման վկայականի համարը, գտնվելու վայր.

գ. ուսումնական հաստատություն ընդունվելու օր, ամիս, տարի.

դ. ուսումնական հաստատությունը ավարտելու օրը, ամիս, տարի.

ե. դիպլոմի համար, կրթական աստիճան, մասնագիտացում.

զ. գիտական կոչում.

է. զինվորական կոչում:

1. Աշխատանքի վերաբերյալ տվյալներ հիմնական աշխատանքի, ինչպես նաև համատեղության դեպքում՝

ա. կազմակերպության անվանում, հարկ վճարողի հարկային համար, գտնվելու վայր, հեռախոսահամար, իսկ անհատ ձեռնարկատիրոջ դեպքում` անուն, ազգանուն, անհատ ձեռնարկատիրոջ հաշվառման վկայականի հաշվառման համար, բնակության վայր, գործունեության իրականացման վայր.

բ. աշխատանքի ընդունման օր, ամիս, տարի.

գ. աշխատանքից ազատման օր, ամիս, տարի.

դ. զբաղեցրած պաշտոն.

ե. մասնագիտական աշխատանքային փորձ (տարի, ամիս, օր):

1. Ռեգիստրը վարվում է էլեկտրոնային եղանակով, ՀՀ ԱՆ «Ակադեմիկոս Ս. Ավդալբեկյանի անվան առողջապահության ազգային ինստիտուտ» ՓԲԸ-ի կողմից:
2. Ռեգիստրի վարման ընթացքում թույլ տրված սխալների կամ վրիպակների հայտնաբերման դեպքում հայտնաբերումից անմիջապես հետո կատարվում են համապատասխան ուղղումներ՝ այդ տվյալները մուտքագրած անձի կողմից:
3. Ռեգիստրում արձանագրվում է խմբագրման արդյունքում կատարված յուրաքանչյուր փոփոխության և այն իրականացնողի վերաբերյալ տեղեկատվությունը, խմբագրման ամսաթիվը և պահպանվում:
4. Ռեգիստրի ձևավորման և վարման աշխատանքները ֆինանսավորվում են պետական բյուջեի և օրենքով չարգելված այլ միջոցների հաշվին: